六月吟
作者：龔宗元
朝代：宋

paragraphs: 曦輪獵野枯杉松，火焚泰華雲如峰。
天地爐中赤煙起，江湖喣沫烹魚龍。
生獰渴獸脣焦斷，峻翮無聲落晴漢。
饑民逃生不逃熱，血迸背皮流若汗。
玉宇清宮徹羅綺，渴嚼冰壺森貝齒。
炎風隔斷真珠簾，池口金龍吐寒水。
象牀珍簟凝流波，瓊樓待月微酣歌。
王孫晝夜縱娛樂，不知苦熱還如何。